Elisabeth Haarr

Elisabeth Astrup Haarr (1945–2025) var en norsk billedkunstner.Astrid Hygen Meyer: Med vrede i stingene - Portrettintervju i Klassekampen 3. juli 2021Elisabeth Haarr - Nasjonalmuseet 

Hun ble utdannet ved Statens håndverks- og kunstindustriskole 1963-67, debuterte på Unge Kunstneres Samfunds vårutstilling i 1968, og deltok på Eksperimentell tekstilbiennale i Madrid og Barcelona 1969/70. Hun hadde sin første separatutstilling i 1973, i Oslo Kunstforening, Tromsø, Harstad, Bodø og Ålesund kunstforeninger. I 2021 var hun festspillkunstner i Bergen, med en stor utstilling i Bergen Kunsthall.Elisabeth Byre, Marte Danielsen Jølbo, Steinar Sekkingstad og Axel Wieder: Elisabeth Astrup Haarr (1945-2025) - Minneord i Aftenposten 7. feb. 2025

Hun fikk professorkompetanse og underviste ved Vestlandets Kunstakademi 1978-80 og ved Høgskulen i Sogn og Fjordane i 1998. Hun fikk Statens garantiinntekt for kunstnere fra 1995 og ble tildelt Ulrik Hendriksens minnestipend i 2000.

Nordenfjeldske Kunstindustrimuseum hadde i 2008 en utstilling med Haarrs tepper, i dialog med Hannah Ryggens tepper, kalt «Engasjert kunst». I den forbindelse ble hun presentert slik: «Elisabeth Haarr videreførte Ryggens politiske engasjement i norsk tekstilkunst. Hun presenterer uretten kvinner lever under i forskjellige kulturer. Hun hyller kvinnens kamp for egne rettigheter. Ingen av de to har arbeidet med skrikende propaganda. Deres kunst er en lavmælt protest mot minoritetenes undertrykkere.»http://www.nkim.museum.no/Norsk/tidligereutstillinger.htm Se også boka Engasjert kunst: Hannah Ryggen og Elisabeth Haarr. Trondheim, 2008. ISBN 978-82-90502-21-3.

 Referanser 

 Eksterne lenker 
 Elisabeth Haarr - Store norske leksikon
 Elisabeth Haarr - aboslutetapestry.com 
 NRK Trøndelag, "Engasjert kunst"
 Kunsthall Oslo, "Hold stenhårdt fast på greia di - Norsk kunst og kvinnekamp 1968–89

Kategori:Norske tekstilkunstnere
Kategori:Personer fra Hamar kommune
Kategori:Personer tilknyttet Høgskulen i Sogn og Fjordane